# K‑birač-znakova

K‑birač-znakova je alatka za biranje posebnih znakova iz svih instaliranih fontova i njihovo kopiranje u klipbord, u jednom od nekoliko formata (obični tekst, Unicode ili HTML).

Dvoklikom na znak u pregledu, ili pritiskom na Enter, dodajete znak u traku ispod pregleda fonta. Ova mogućnost služi da biste sastavili celu reč, zapravo bilo kakvu grupu znakova, i kopirali je izjedna u klipbord.

Pomoću Prevrni tekst možete da obrnete redosled nanizanih znakova.

Podrazumevano, znakovi se dodaju na desnom kraju grupe ili desno od kursora. Pomoću Okreni usmerenje možete obrnuti ovo ponašanje, tako da se znakovi dodaju sleva.

Znakove možete pregledati po kategorijama, ili brzo pronaći određeni znak po imenu. K‑birač-znakova prikazuje razne podatke o izabranom znaku, kao što su njegovo Unicode ime, alijasi, opšte napomene i upućivanja na slične znakove.

Za tehničke potrebe date su i različite predstave znaka. K‑birač-znakova takođe sadrži podatke iz Unihana za istočnoazijske znakove, radi prikazivanja definicija na engleskom i različitih izgovora.